Margaret Atwood

Margaret Eleanor «Peggy» Atwood (født 18. november 1939 i Ottawa i Ontario) er en kanadisk forfatter, litteraturkritiker, essayist og miljøaktivist. Hun nevnes ofte som kandidat til Nobels litteraturpris. Atwood ble for 2017 tildelt de tyske bokhandlernes fredspris.

Liv og virke
Bakgrunn
Margaret Atwoods foreldre møttes da Carl Edmund Atwood studerte entomologi og Margaret Dorothy Killam studerte for å bli nutrisjonist. Begge var fra Nova Scotia. De fikk tre barn: Harold Leslie i 1937, Margaret i 1939 og Ruth i 1951. I og med farens viktige arbeide for å trygge skogbruket, som styrket Canadas økonomi under andre verdenskrig, da han studerte insekter i nordlige Quebec, reiste familien til villmarken, der de to eldre søsknene vokste opp om somrene. Vintrene ble tilbagt i forskjellige byer. I denne periode ble bøker en av de få fritidssyslene. Søsknene begynte også å tegne egne serier, men hun lærte seg også å padle og svømme, og hun lærte seg å nyte villmarken. Hennes tilnavn var Peggy.

Atwood begynte på skolen i Toronto da hun var åtte år. Hennes store utfordring var ikke mobbing (trass i skildringen i romanen Cat's Eye), men møtet med jevnaldrende jenter som var mer snobbete og mindre vant med skogslivet. På grunn av vanene fra sin hjemmeskolering avanserte hun raskere i klassene. Men hun hadde arvet en et hjertefeil som gjorde at hun ofte var trett. 

Det var i den perioden at hun bestemte seg for å bli forfatter, men ettersom foreldrene var forskere ville de at hun skulle lese videre og hun var forberedt på å ha et arbeide for å forsørge seg. Derfor studerte hun botanikk, zoologi og kjemi. Dessuten studerte hun ved University of Toronto, og tok bachelor i engelsk, samtidig som hun fortsatte å skrive – «tvangsmessig, dårlig, håpefullt». Professor Northrop Frye overbeviste Atwood om å studere videre ved Harvard-universitetet, snarere enn å bli i Canada.

 Forfatterinne
I Harvard-tiden forlovet hun seg med poeten David Donnell, som hjalp med å utgi hennes første diktsamling, Double Persephone (1961), men forlovelsen ble brutt allerede året derpå. Hun studerte den tidlige nordamerikanske litteraturs utvikling. Hun var sammenlagt ved Harvard i fire år, med ett års pause, da hun arbeidet med markedsføring. De fire årene sluttet ikke men noen eksamen, men hun skrev og fikk flere dikt publisert. 

Etter fem års forhold giftet hun seg i 1967 i Montréal med den amerikanske forfatteren Jim Polk. Selve brullupet sies å ha lignet den komiske bryllupsscenen i Lady Oracle (1976).

I 1969 kom hennes første roman, The Edible Woman, som blant annet bygger på hennes periode med markedsføring. Den kom til i kjølvannet av den pris hun fikk for diktsamlingen The Circle Game (1966).

Polk var engasjert i et forlag, og Atwood arbeidet også der. Men hans arbeidsbyrde var så stor at paret gled fra hverandre, og Atwood innledet et forhold med forfatteren Graeme Gibson, som hun flyttet ut på landet med i 1973. Paret fikk i 1976 datteren Eleanor «Jess» Atwood Gibson, noe som fikk familien til å avslutte bondelivet. Paret var svært lykkelig.

Fra 1980-årene klarte Atwood å leve av sitt forfatterskap, og fikk internasjonal berømmelse. Utover det engasjerte hun seg for menneskerettigheter og i sosiale anliggender. Hun ble medlem i Amnesty International og var medgrunnlegger av den kanadiske gren av PEN. Hun engasjerte seg også for privatlivets fred i den digitale era.

I 1980-årene bodde Atwood en tid i Berlin, der hun skrev den dystopiske romanen The Handmaid's Tale i håp om at dystopien ikke skulle bli virkelighet. Boken ble film i 1990 og er senere blitt overført til blant annet opera (The Handmaid's Tale) og TV-seriehttps://www.dn.no/etterBors/2018/05/04/2057/Tv/det-kan-ikke-skje-her (The Handmaid's Tale). Under Donald Trumps tid som USAs president har Atwoods forfatterskap og særlig The Handmaid's Tale fått ny oppmerksomhet.

Om forfatterskapet
Atwood fokuserer ofte på kvinners kår, som hun berører i flere litterære sjangere, science fiction, gotiske fortellinger eller spøkelseshistorier. Hun påpeker at hun ikke oppfant feminismen, men at den på den annen side ikke skapte henne. Hun skrev likevel om mange feministiske saker innen de ble åpent drøftet, som spiseforstyrrelser. De kvinnelige rollefigurene er ofte lidende, men ikke passive. I et intervju sa hun: «Jeg begynte som en helt og holdent upolitisk forfatter, men begynte så å gjøre det alle romanforfattere og noen poeter gjør: jeg begynte å beskrive verden omkring meg.»Et særlig kjent verk er The Edible Woman (1969), som er et tragikomisk oppgjør med forbrukersamfunnet, den feministiske dannelsesromanen Surfacing (1972) og den science fiction-lignende The Handmaid's Tale (1985) som handler om et fundamentalistisk samfunn der kvinnen lenkes til kjøkkenbenken og er anvist til å ta hånd om barna (noe hun ble inspirert til etter et besøk i Iran). Blant senere romaner kan nevnes den Bookerprisbelønnede The Blind Assassin (2000) og den dystopiske fremtidsvisjonen Oryx and Crake (2003).

Atwood har stor interesse for Canada, noe som merkes både når hun benytter dets miljø og atmosfære i det hun skriver, både innen fiksjon og annet. Hennes poesi kretser ofte rundt skillet mellom livet og kunsten, og mellom menneskelige og naturens skapelser. Forskere har beskrevet at  dualiteten mellom livet og konsten har ført til at menneskene er isolerte fra hverandre og fra naturen. Bøker som Oryx and Crake og The year of the flood kretser rundt store økologiske katastrofer. 

Hun knyttes til kanadisk nasjonalisme på 1960- og 1970-tallene.

I 2002 ble hennes forelesninger publisert under tittelen Negotiating with the Dead: A Writer on Writing. Hun har også skrevet om å skrive.

Blant Atwoods favorittforfattere er William Shakespeare. Ved Shakespeares 400-årsjubileum skrev Atwood en versjon av hans stykke Stormen. Hun har også uttrykt beundring for blant andre Karin Blixen og Doris Lessing, samt TV-serien Game of Thrones.

I 2014 gjennomførte Atwood et intervju med nobelpristakeren i litteratur, Alice Munro.

Atwood har publisert flere tekster på nettstedet Wattpad, innen de så gikk til publisering, som en måte å motta feedback fra sine lesere.

 Bibliografi 

 Romaner 
 Originaltittel  Publ.  Norsk tittel  Publ.  Note The Edible Woman  1969 Den spiselige kvinnen2020 Surfacing1972  Gjenkjennelsen   1978 Lady Oracle  1976  Dronning orakel 1979 Life Before Man   1979  Tidenes morgen1981 Bodily Harm 1981  Åpne sår  1983 The Handmaid's Tale   1985  Tjenerinnens beretning 1987 Cat's Eye  1988 Katteøyet  1989 The Robber Bride  1993   Røverbruden1994 Alias Grace  1996  Alias Grace  1997 The Blind Assassin   2000  Den blinde morderen  2000 Oryx and Crake  2003  Oryx og Crake 2003 Første bok i MaddAddam-trilogien The Penelopiad   2005  Penelopiaden  2005 The Year of the Flood   2009  Flommens år 2011 Andre bok i MaddAddam-trilogien Maddaddam   2013 Maddaddam2015Tredje bok i MaddAddam-trilogienScribbler moon2014Framtidsbiblioteket, publiseres 2114The Heart Goes Last2015  Hjertet gir seg ikke2016Hag-Seed  2016  Hekseyngel - Stormen gjenfortalt  2017Skrevet til Shakespeares 400-årsjubileumThe Testaments2019Gileads døtre2019Del to i serien Gilead

 Novellesamlinger 
 Originaltittel  Publ.  Norsk tittel  Publ.    Dancing Girls     1977          Murder in the Dark   1983           Bluebeard's Egg   1983         Wilderness Tips   1991   Råd fra villmarken   1992    Good Bones    1992       Good Bones and Simple Murders    1994       The Labrador Fiasco    1996        The Tent    2006           Moral Disorder    2006   Moralsk forvirring  2008 Stone Mattress2014

 Diktsamlinger 
 Originaltittel  Publ.  Norsk tittel  Publ.   Double Persephone    1961      The Circle Game   1964       Expeditions   1965        Speeches for Doctor Frankenstein    1966         The Animals in That Country  1968          The Journals of Susanna Moodie    1970    Susanna Moodies dagbøker  2013  Procedures for Underground     1970        Power Politics   1971     Maktpolitikk   1978   You Are Happy  1974        Selected Poems   1976       Two-Headed Poems   1978      True Stories   1981     Love Songs of a Terminator  1983    Snake Poems   1983      Interlunar    1984      Morning in the Burned House  1995   Morgon i det nedbrende huset2020  The Door    2007    

 Utmerkelser, priser og nominasjoner (utvalg) 
 2018 – Order of the Companions of HonourThe London Gazette, supplement 62507, 29. desember 2018, s. N25. 
 2017 – De tyske bokhandlernes fredspris.
 2015 – Arthur Ellis Award for novellen Stone Mattress
 2010 – Nelly Sachs Pris
 2008 – Fyrsten av Asturias' pris for litteratur 
 2002 – Kortlistet til  The International IMPAC Dublin Literary Award for Den blinde morderen (The Blind Assassin)
 2000 – Bookerprisen for romanen Den blinde morderen (The Blind Assassin)
 2000 – Hammett-prisen for  Den blinde morderen (The Blind Assassin)
 1998 – Kortlistet til The International IMPAC Dublin Literary Award for Alias Grace
 Bjørnsonordenen

 Referanser 

 Eksterne lenker 





Kategori:Canadiske forfattere
Kategori:Canadiske science fiction-forfattere
Kategori:Canadiske novellister
Kategori:Order of Canada
Kategori:Personer fra Ottawa
Kategori:Friedenspreis des Deutschen Buchhandels